CELEX: 52007PC0645
Language: ro
Date: 2007-10-22
Title: Propunere modificată de regulament al Parlamentului European şi al Consiliului privind răspunderea în caz de accident a transportatorilor de persoane pe mare sau pe căi navigabile interioare (prezentată de Comisie în conformitate cu articolul 250 alineatul (2) din Tratatul CE)

Anunţ juridic important

|

52007PC0645

Propunere modificată de regulament al Parlamentului European şi al Consiliului privind răspunderea în caz de accident a transportatorilor de persoane pe mare sau pe căi navigabile interioare (prezentată de Comisie în conformitate cu articolul 250 alineatul (2) din Tratatul CE)  /* COM/2007/0645 final - COD 2005/0241 */  

	[pic] | COMISIA COMUNITĂŢILOR EUROPENE |Bruxelles, 22.10.2007COM(2007) 645 final2005/0241 (COD)Propunere modificată deREGULAMENT AL PARLAMENTULUI EUROPEAN ŞI AL CONSILIULUIprivind răspunderea în caz de accident a transportatorilor de persoane pe mare sau pe căi navigabile interioare(prezentată de Comisie în conformitate cu articolul 250 alineatul (2) din Tratatul CE)2005/0241 (COD)Propunere modificată deREGULAMENT AL PARLAMENTULUI EUROPEAN ŞI AL CONSILIULUIprivind răspunderea în caz de accident a transportatorilor de persoane pe mare sau pe căi navigabile interioare(Text cu relevanţă pentru SEE)1. Stadiul proceduriiPropunerea – COM (2005) 592 – COD/2005/0241 – a fost adoptată de Comisie la 23 noiembrie 2005 şi a fost trimisă Parlamentului European şi Consiliului la 13 februarie 2006.Comitetul Economic şi Social European a adoptat avizul său privind propunerea Comisiei la 13 septembrie 2006.Comitetul Regiunilor a adoptat avizul său privind propunerea Comisiei la 15 iunie 2006.Parlamentul European a adoptat 27 de amendamente în primă lectură la 25 aprilie 2007.2. Obiectivul propuneriiObiectivul constă în a oferi tuturor pasagerilor aflaţi la bordul navelor, oricare ar fi parcursul acestora, precum şi transportatorilor, un cadru juridic armonizat privind drepturile şi obligaţiile acestora. Nivelul armonizării trebuie să fie suficient de ridicat pentru a putea garanta nu doar o repartizare mai corectă a pagubelor, ci şi o mai bună prevenire a accidentelor.Propunerea vizează să încorporeze în dreptul comunitar Protocolul din 2002 al convenţiei de la Atena din 1974 privind transportul pe mare de pasageri şi bagajele acestora, adoptat sub auspiciile Organizaţiei Maritime Internaţionale („Convenţia de la Atena din 2002). Convenţia de la Atena din 2002 este un text modern care precizează clar drepturile şi obligaţiile pasagerilor şi ale transportatorilor; în ceea ce priveşte pagubele provocate din cauza unui incident de navigaţie, Convenţia prevede un sistem de responsabilitate fără culpă a transportatorului, stabileşte sume maxime de indemnizare suficient de ridicate, pretinde tuturor transportatorilor să încheie o poliţă de asigurare şi permite reclamantului să se adreseze direct companiei de asigurare pentru a obţine despăgubiri.Trebuie remarcat faptul că, în paralel cu această iniţiativă, statele membre şi Comunitatea sunt pe cale să devină părţi contractante ale Convenţiei de la Atena din 2002[1].Această includere a Convenţiei în dreptul comunitar ar trebui să fie însoţită de un anumit număr de adaptări.-  Convenţia de la Atena se limitează la transportul maritim internaţional. Comisia propune lărgirea sferei de aplicare la cabotaj (transport maritim în interiorul unui singur stat membru) şi la transportul pe cale navigabilă;-  În scopul armonizării care ar fi benefică atât pasagerilor, cât şi transportatorilor: eliminarea clauzei din Convenţie conform căreia un stat membru poate, în mod izolat, să adopte plafoane de indemnizare superioare celor stabilite în cadrul Convenţiei;-  Adăugarea unei măsuri care să vizeze o indemnizare mai avantajoasă a pagubelor cauzate echipamentelor pentru persoane cu handicap;-  Adăugarea unei obligaţii privind plata de avansuri;-  Adăugarea unei obligaţii de informare a pasagerilor cu privire la drepturile lor.3. Obiectivul propunerii modificatePropunerea modificată are ca scop adoptarea propunerii iniţiale în ceea ce priveşte anumite aspecte, conform sugestiilor Parlamentului European.4. Observaţii privind amendamentele adoptate de parlamentul european4.1 Amendamente acceptate de ComisieComisia poate accepta amendamentele 2, 3, 5, 6, 7, 8, 10, 11, 12, 13, 14, 15.4.2 Amendamente acceptate de Comisie parţial sau sub rezerva reformulării acestoraAmendamentul 1 se acceptă doar parţial. Ultima frază din acest amendament lasă să se înţeleagă că stabilirea unui sistem de asigurare obligatoriu nu trebuie să aibă consecinţe pentru companiile de asigurare. Comisia consideră că această frază trebuie eliminată deoarece nu corespunde realităţii. În realitate, stabilirea unui sistem de asigurare obligatoriu va avea, inevitabil, consecinţe pentru piaţa asigurărilor.4.3. Amendamente neacceptate de ComisieAmendamentele 4, 9, 16 - 27, nu pot fi acceptate de Comisie.5. Propunere modificatăÎn temeiul articolului 250 alineatul (2) din Tratatul CE, Comisia îşi modifică propunerea în conformitate cu cele menţionate anterior.[1] Propunere de decizie a Consiliului privind semnarea de către Comunitatea Europeană a protocolului din 2002 la Convenţia de la Atena din 1974 privind transportul pe mare de pasageri şi bagajele acestora – COM (2003) 375 din 24 iunie 2003. În curs de adoptare.